**Betso 1**

I dibati gi halom dinida

Mu na’dodokko’ I dinanche

Lao didide’ ha’ na dinagi

Numa’dangkolo linache

**Koru**

I fino’-ta, ni iyo-ta,

Gaige gi minenhalom.

I fino’-ta, ni iyo-ta,

Inabiba, hinemlo’, gråsia.

**Betso 2**

Ti li’iyon I lassas langhet

Yan ti lalamlam I atdao

Lao masamai na inagaga’

Piot yan oran lemlem taotao

**Koru**

**Betso 3**

I mina’lak huyong gi chalan

I hinemhon halom guma’

Ma guaiyaña gupot linayan

Ki familia gi sagåyan

**Koru**

**Betso 4**

Yanggen mofo’na mohon sinetsot

Sen taya’ siña umisao

Ya u hokkok håf na hinekkua’

Ya i minagåhet u akhanao

**Koru**

**Betso 5**

Faisen maisa hao kao un lili’e’

I saina gi tenguång-mu

Sa’ parehu mafattinas-miyu

Hågu yan håyi na prohimo

**Koru**